laion/Wikipedia-Exotic huggingface dataset:
FlightGear

FlightGear ('ציוד טיסה' בתרגום חופשי) הוא משחק סימולציה חינמי שמפורסם תחת הרישיון הציבורי הכללי של גנו. במשחק זה ניתן להטיס מטוסים, להמריא, לנחות, ולדמות תקלות שונות במטוס. משחק זה מתוכנת בשפת C++ בין השאר על ידי ג'ון בנדט. בנוסף להטסת מטוסים, במשחק יש אפשרות להפעיל את המטוס עצמאית על ידי הפעלת תהליך הצתה, הפעלת APU ועוד. בניגוד ל-Flight Simulator X ו-X-Plane, שנחשבים לסימולטורים מהרמה הגבוהה ביותר שנמצאים בשימוש על ידי חברות תעופה ובתי ספר לטיסה, FlightGear הוא סימולטור חובבני בלבד, שלא מכיל את הפיזיקה המתקדמת הקיימת ב-FSX וב-X-Plane. בנוסף, המטוסים בסימולטור FlightGear הם לא מדויקים ואף לא קרובים למציאות, לעומת זאת, לסימולטורים FSX ו-X-Plane קיימות חברות פיתוח שמתמחות בפיתוח מטוסים לסימולטור הקרובים ככל האפשר למציאות כדוגמת חברת PMDG. מזג האוויר ב-FlightGear ניתן לשינוי על פי מזג אוויר מעודכן און-ליין, או שניתן לשנותו בהגדרות טרום-טיסה. מזג האוויר יכול להשפיע בצורה רצינית על פעולת המטוס ויכול להפריע בהטסה שלו, וכך להוות אתגר לטייס. ה-FlightGear מגיע עם נוף המותאם למיקום המטוס בעולם, על ידי גוגל מפות של חברת גוגל. ניתן לאפשר בהגדרות הטרום טיסה בנייה אוטומטית של מבנים, עצים ואובייקטים נוספים, על מנת לאפשר אתגר גדול יותר. בנוסף ניתן למצוא ב-FlightGear סירות ומטוסים נוספים על ידי הפעלת 'AI Modules' בהגדרות הטרום-טיסה. סוגי המטוסים מגיעים עם המשחק, ואינם מכילים באגים. מטוסים כגון: בואינג 777-200, בואינג 777-300, מטוס ביצ'קראפט 1900, A6M זירו ועוד. בנוסף, מתכנת המשחק הוסיף מודולים והגדרות פיזיקה מתוכנת הקוד פתוח בשם JSBSim. תוכנה זו תרמה רבות למשחק ואפשרה לו לצאת לפועל. ל-FlightGear יש קוד מקור אותו ניתן לשתף, אך הם אוסרים על פרסום הקוד הערוך תחת השם FlightGear. בנוסף, הם אוסרים לפרסם את אותו קוד המקור תחת שם אחר, אלא לשנותו במידה ניכרת ואז לפרסמו. קוד המקור שלהם משתמש ב-OpenAL,‏ OpenGL ו-c++ על מנת לפעול כראוי. ל-FlightGear יש קהילת Multiplayer קטנה שניתן להתחבר אליה בכל עת על ידי בחירת שרת בכרטיסייה Multiplayer. ניתן לדבר חברים בקהילה בצ'אט, לטוס לצדם, ולראות את המטוסים של האחרים. בנוסף, קיימת מפת Multiplayer. FlightGear החליטו לאפשר למשתמשיהם להתחבר למטוס ולקבל שליטה בנוסף למטיס הראשי. לטייס המשנה יש שליטה מלאה על המטוס אך אינו יכול להזיז את ההגה כל עוד הטייס הראשי מתנגד לפעולה של טייס המשנה. אותו הדבר פועל הפוך. מדיה וקבצים בנושא FlightGear בוויקישיתוף אתר האינטרנט הרשמי של FlightGear (באנגלית) www.flightgear.org FlightGear, באתר PCGamingWiki (באנגלית)
בחריין (פירושונים)

האם התכוונתם ל... בחריין – מדינת אי במפרץ הפרסי בחריין (אי) – האי הגדול ביותר בארכיפלג של בחריין בחריין (מחוז היסטורי) – מחוז היסטורי בחצי האי ערב המזרחי שהיה ידוע כ"פרובינציית בחריין" (إقليم البحرين) עד המאה ה-16. המחוז כלל את דרומה של עיראק, כווית, אל-קטיף, אל-חסא, קטר, ואת איי אוואל (أوال; שכיום מהווים את בחריין) בחריין (איראן) – עיר באיראן הידועה יותר בשם "דורוד" (دورود) במחוז לורסתאן בחריין – "הפרובינציה ה-14" של איראן, לטענת האיראנים וגם נמל התעופה הבינלאומי של בחריין – נמל תעופה בינלאומי של בחריין באי מוחארק, צפונית-מזרחית לבירה מנאמה
בבון זנוב

בַּבּוּן זָנוּב או בבון זהוב או ג'לדה (שם מדעי: Theropithecus gelada) הוא מין של קוף ממשפחת קופים בעלי זנב, והוא המין היחיד ששרד בסוג תרופיתקוס (Theropithecus), החי ברמת אתיופיה והרי סימן הגבוהים יחד עם פאונה של חיות נדירות כמו זאב אתיופי ויעל אתיופי. למרות השם בבון הוא לא שייך לסוג זה וקיימת מחלוקת על קרבתו למיני הבבון. הבבון הזנוב ניכר בשיער הארוך המכסה את כתפיו וידיו, וכן בשיער הארוך שלצידי פניו. צבע פרוותו חום ושחור, ובחזהו יש אזור נטול שערות שצבעו אדום, הבולט במיוחד בזכרים. חלקי גופו התחתונים מכוסים פרווה שצבעה אפור. אורך ממוצע של בבון זנוב הוא 30–50 ס"מ ומשקלו 11–18.5 ק"ג. הוא ניצוד על ידי זאב אתיופי, תנים ונמרים ואוכל בעיקר עשבים ועלים. בעת התגוננות, מסוגל הבבון הזנוב לזרוק אבנים על טורפיו וכן לגלגל גושי סלע במדרונות ההרים. בניגוד לשאר הקופים הם ניזונים מרעייה ומבלים שעות במרעה. לעיתים יאכלו גם פירות, זרעים וחרקים. בבון זנוב חי ברמות אתיופיה והרי סימיאן בגבהי 1,800–4,400 מטר ונח בצוקים שבמורדות ההרים. הבבון הזנוב מעדיף אזורים קרירים בהרים מאשר צחיחים ויבשים. עד השנים האחרונות היה הבבון הזנוב נדיר יחסית בגני חיות. כיום מצליחים לגדלו בכלובים יחד עם קופים בעלי זנב אחרים, אולם רבייתם בשבי נדירה. למרות שהבבונים הזנובים אינם מאוימים, שומרים עליהם מחקלאים שעלולים לירות בהם אם יזיקו לגידול ולגדר את אזורי המרעה שלהם. מכיוון שהם חיות אנדמיות הסיכון של המין גבוה ולכן נוקטים אמצעים לשמירה על המין. קופי הג'ילדה חיים בלהקות. בכל להקה יש מנהיג זכר ומספר נקבות. לפעמים יש זכר נוסף. הזכר המנהיג הוא היחיד המקיים יחסי מין עם נקבות הלהקה להולדת גורים. זכרים ללא להקה מסתובבים ביחד בקבוצות. זכרים אחרים מנסים לתפוס את מקומו של הזכר. הזכר המנהיג צריך להגן על מעמדו. לפעמים באמצעות הדגמת כוחו הפיזי, למשל בהקדמת המתחרה בתחרות ריצה. לפעמים נדרש מאבק מול המתחרה. הזכר השולט זקוק גם לתמיכת הנקבות שבלהקתו כנגד מתחרים. הנקבות יכולות לבחור לתמוך בו או לתמוך במתחרה. כאשר הוא מנוצח הוא מסולק מהלהקה. בבונים זנובים מתנקים איור של בבון זנוב יעל אתיופי הרי סימן מדיה וקבצים בנושא בבון זנוב בוויקישיתוף בבון זנוב, באתר ITIS (באנגלית) בבון זנוב, באתר NCBI (באנגלית) בבון זנוב, באתר Animal Diversity Web (באנגלית) בבון זנוב, בבסיס הנתונים ARKive (באנגלית) בבון זנוב, באתר האנציקלופדיה של החיים (באנגלית) בבון זנוב, באתר GBIF (באנגלית) בבון זנוב, באתר אנציקלופדיה בריטניקה (באנגלית) בבון זנוב באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית Theropithecus gelada baboon gelada Animal Diversity Web
אינשי נו היה

אינשי נוֹ היה (ביפנית: 因子の部屋; "חדרים של מחלקים") היא סוג של חידת היגיון שפורסמה על ידי ההוצאה לאור ניקולי. המשחק מתבצע על גבי טבלה מרובעת ללא גודל מוגדר, המחולקת ל"חדרים" על ידי גבולות עבים. אחד מכל ממדי החדר יהיה בגודל תא אחד (או שורה או טור); האורך והרוחב של כל חדר משתנה בין חדר לחדר. כל חדר יכול להופיע בטבלה או במאונך או במאוזן, ויש בו מספר קטן בפינתו השמאלית-עליונה. החידה מתחילה כאשר כל התאים ריקים. המטרה היא למלא את כל התאים עם ספרות בין 1 ל-9 כך ש: כאשר מכפילים את כל הספרות בחדר, התוצאה תהיה שווה למספר הקטן שבפינת החדר. שלא יופיע אותו מספר פעמיים בשורה או בטור. המקום הקל ביותר להתחלת הפתרון הוא חדר המורכב מתא אחד בלבד; במקרה הזה הספרה שבתא תהיה זהה לספרה הקטנה הנמצאת בפינת החדר. חיפוש תאים המשלימים את מכפלת חדרם לסכום השווה למספר הקטן שבפינת החדר. כמו בסודוקו, אפשר לגלות את המספרים בתאים בעזרת שלילת המספרים המופיעים באותו טור או אותה שורה. החידה הופיעה לראשונה בכתב העת Puzzle Communication Nikoli מספר 92. אף על פי שהממציא קרא לחידה "אינסו בונקאי", שפירושה הוא פירוק לגורמים, העורך החליף את השם באינשי נו היה, שנשמע פחות טכני. החידה מופיעה באופן לא סדיר בכתב העת מאז גיליון מספר 109. רשימת החידות של ניקולי מדיה וקבצים בנושא אינשי נו היה בוויקישיתוף הדף ביפנית של ניקולי על "אינשי נו היה"
נובו ריש

נובו ריש (נכתב גם במילה אחת, נובוריש, וברבים: נובורישים; מצרפתית: Nouveau riche, "עשיר חדש") הוא כינוי, שנאמר לרוב בנימת לגלוג וגנאי, לבעל הון טרי שאיננו מורגל בנימוסים המקובלים בחברה האריסטוקרטית. בהתאם לכך, הוא נוהג להפגין בראוותנות את עושרו בכל הזדמנות. הכינוי הופיע בזמן המהפכה התעשייתית שבה נוצרה שכבה חדשה של אנשים שבדרך כלל לא היו משכילים, ועושרם נצבר במהירות ולא נבע מנכסים שעברו בירושה. הביטוי צמח לראשונה בתקופת הרפובליקה הרומית, הביטוי התייחס לפלבאים (כינוי לחברי המעמדות הנמוכים ברפובליקה) שצברו הון דרך מסחר ובכך נעשו חלק מהמעמד הפטריקי. תופעת הנובו ריש מוסברת על ידי מושג ההון של הסוציולוג פייר בורדיה. לאחר שהנובו ריש השיג את ההון הכלכלי הקיים בידי הנמנים עם החברה הגדולה, הוא מגלה כי אין די בכך - ללא הביטוס והון תרבותי מתאימים הוא אינו יכול להשתלב בחברה זו ולזכות בהערכתה. בעוד שהון כלכלי ניתן להמרה להון תרבותי בקלות יחסית, רכישת ההביטוס המתאים היא תהליך ארוך ולכן השתלבותו של הנובו ריש בחברה הגבוהה תהיה ארוכה וקשה. המושג והקונוטציה הנלוות לו עובר תהליך של ניכוס מחדש על ידי נובורישים בהגדרת עצמם, כך למשל אחד משמות הבמה של הראפר ליל ויין הוא Young money, "כסף צעיר". כסף ישן סנוב ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
אל-מהדי בן עטיה

אל-מהדי אמין בן עטיה אל-מותקי (בערבית: المهدي أمين بن عطية المتقي, בתעתיק מדויק: אלמהדי אמין בן עטיה אלמתקי; נולד ב-17 באפריל 1987) הוא כדורגלן עבר מרוקאי יליד-צרפת ששיחק בעמדת הבלם. ב-3 בפברואר 2010 החתימה אודינזה את בן עטיה, מקבוצת קלרמונט מהליגה השנייה בצרפת. ב-5 ביולי 2013 החתימה רומא את בן עטיה מאודינזה עבור סכום העומד על כ-13 וחצי מיליון אירו. ב-26 באוגוסט החתימה באיירן מינכן את בן עטיה תמורת 26 מיליון יורו לחוזה ל-5 שנים. ומשחקו הבכורה בבאיירן מינכן היה בליגת האלופות נגד מנצ'סטר סיטי. ב-14 ביולי 2016 הושאל ליובנטוס האיטלקית. ב-1 ביולי 2017 בן עטיה חתם ביובנטוס באופן קבוע. ב-28 בינואר 2019 חתם בן עטיה בא-דוחייל הקטרית. בן עטיה ייצג את נבחרת צרפת הצעירה (ארץ הולדתו) עד גיל 18, אך מאוחר יותר הצטרף לנבחרת מרוקו (בשל מוצאו מאביו) שעד גיל 20. ב-19 בנובמבר 2008 שיחק את המשחק הבינלאומי הראשון שלו בבוגרים של נבחרת מרוקו, נגד נבחרת זמביה, כאשר נכנס כמחליף במחצית השנייה. באיירן מינכן אליפות הבונדסליגה (2): 2014/15, 2015/16 הגביע הגרמני: 2015/16 יובנטוס אליפות הסרייה א' (2): 2016/17, 2017/18 תארים אישיים נבחרת העונה של הסרייה א': 2013/14 מדיה וקבצים בנושא אל-מהדי בן עטיה בוויקישיתוף אל-מהדי בן עטיה, ברשת החברתית אינסטגרם אל-מהדי בן עטיה, באתר Transfermarkt אל-מהדי בן עטיה, באתר Soccerway אל-מהדי בן עטיה, באתר BDFutbol אל-מהדי בן עטיה, באתר WorldFootball.net אל-מהדי בן עטיה, באתר National Football Teams אל-מהדי בן עטיה, באתר FootballDatabase.eu אל-מהדי בן עטיה, באתר ESPN פרופיל המאמן, באתר Transfermarkt
אאורפטור

אֵאוֹרַפְּטוֹר (שם מדעי: Eoraptor) הוא סוג של דינוזאור, כנראה אחד הדינוזאורים הקדומים ביותר. אאורפטור היה דינוזאור בעל אגן דמוי לטאה שהילך על שתי רגליים. ידיו הקדמיות שימשו לתפיסת מזון והעניקו לו את שמו: "רפטור" – גנב, על שם ידיו, ו"אאו" – שחר, כלומר, "רפטור מוקדם". הוא חי בתור הטריאס, כ-231.4 מיליון שנה לפני זמננו, במערב גונדוונה באזור שהיום הוא צפון-מערב ארגנטינה. על מיונו הטקסונומי המדויק יש מחלוקת רבה: יש המחשיבים אותו לתרופוד קדום ואילו יש כאלה החושבים שהוא קרוב יותר לדמויי זאורופודים.[דרוש מקור] אפשרות נוספת היא שהוא קדום כל כך ולא שייך לאף אחת מתת-הסדרות הללו. שיניו היו הטרודונטיות, ומכך מסיקים הפלאונטולוגים שהיה כנראה אוכל-כול. הוא נתגלה ב-1993 על ידי הפלאונטולוגים פול סרנו, קתרין פורסטר, ריימונד רוג'רס ואלפרדו מונטה. כיום ידועים מספר שלדים די שלמים שלו. אאורפטור היה בעל גוף רזה, ואורכו היה בערך מטר אחד. משקלו היה כ-10 ק"ג. הוא הילך על שתי רגליו האחוריות, כאשר אצבעותיו ולא כף רגלו הן אלה שנגעו בקרקע, תכונה המאפיינת דינוזאורים. גפיו הקדמיות היו קצרות במחצית מגפיו האחריות והיוו ידיים ששימשו לתפיסת מזון. בכל יד היו 5 אצבעות, 3 מהן הסתיימו בטופר גדול. טפרים אלה על ידיו שימשו אותו לציד. אורך עצם הירך בהולוטייפ PVSJ 512 של אאורפטור הוא 152 מ"מ, ואורך השוקה הוא 157 מ"מ, דבר המעיד כי היה אצן מהיר. עצם הכסל נתמכת על ידי שלוש חוליות, בניגוד להררזאורוס, דינוזאור קדום נוסף אך גדול יותר, בו עצם הכסל נתמכה רק על ידי שתי חוליות. כאמור, הפלאונטולוגים מעריכים שאאורפטור היה אוכל-כול. הוא היה אצן מהיר, וכאשר תפס טרף בידיו הזריזות הוא השתמש בטפריו לקרוע אותו לגזרים. בניגוד לדינוזאורים טורפים מאוחרים יותר, הוא היה חסר מפרק החלקה בלסת התחתונה שלו, שתפקידה היה להחזיק טרף גדול. שיניו היו מגוונות (הטרודנטיות): רק חלק משיניו, בעיקר בלסת העליונה, היו מעוקלות ומשוננות, והיו לו שיניים דמויות כפית בלסת התחתונה, שאפיינו דמויי זאורופודים. לאאורפטור היו ארבע שיניים בלסת הקדמית העליונה (premaxilla) ו-18 שיניים בלסת (maxilla). דינוזאור זה הופיע בסדרות הדינוזאורים!, פלאווורלד, מהפכת הדינוזאורים ובמשחק המחשב פארק היורה 3: בניית פארק. מדיה וקבצים בנושא אאורפטור בוויקישיתוף אאורפטור, באתר האנציקלופדיה של החיים (באנגלית) אאורפטור, באתר GBIF (באנגלית) Eoraptor במדריך הדינוזאורים The Dino Directory של המוזיאון להיסטוריה של הטבע (לונדון) Sereno, P.C., Forster, C.A., Rogers, R.R., and Moneta, A.M. (1993). Primitive dinosaur skeleton form Argentina and the early evolution of the Dinosauria. Nature 361, 64-66. Langer, Max C. (2004). "Basal Saurischia". In Weishampel, David B.; Dodson, Peter; and Osmólska, Halszka (eds.). The Dinosauria (2nd ed.). Berkeley: University of California Press. pp. 25–46. ISBN 0-520-24209-2.
ויקטורי

האם התכוונתם ל... אה"מ ויקטורי – אוניית מלחמה המשרתת בצי המלכותי הבריטי מאז השקתה ב-1765 ועד היום. התפרסמה כאונייתו של אדמירל נלסון בקרב טרפלגר בשנת 1805. ויקטורי (רשת מרכולים) – רשת מרכולים ישראלית Victory
רינתיה

רינתיה (רִנַּתְיָה) הוא מושב שנוסד בשנת 1949 על ידי עולים ממרוקו, בבתי הכפר הערבי רַנַתִיה שנכבש במלחמת העצמאות במבצע דני. השם רינתיה (שירת ה'), מבוסס על שמו של הכפר הערבי. שטח המושב כ-2,000 דונם. רינתיה היא חלק מהמועצה האזורית מודיעין, והמושב ממוקם בין אלעד לבין יהוד (על יד כביש 40), בסמוך לכביש 6, מדרום המושב גבעת כ"ח, וליד נופך, בארות יצחק. מצפון לו המושבים מזור, נחלים וכביש 471. באוגוסט 1950 התגוררו בבתי הכפר הנטוש 57 משפחות. בינואר 1953 החליטה הממשלה על הקמת 140 יחידות דיור במושב. בשנת 1954 היה המושב בין 34 מושבי עולים שהגיעו לביסוס והתקבלו לתנועת המושבים. בשנת 1997 התווספה הרחבה בתוך המושב של 72 יחידות דיור. במושב 72 משקים חקלאיים. במושב רחבה גדולה ובה אנדרטת זיכרון לחיילי צה"ל בני המקום שנפלו במערכות ישראל. ילדי היישוב מתחנכים בבתי הספר שבישובים הסמוכים (שוהם, יהוד, בני עטרות). רוב התושבים מתפרנסים במקצועות חופשיים. לכבוד יובל החמישים למושב רינתיה הובא לדפוס ספר המגולל את סיפור העלייה והבניה של המושב. בשנת 2016 הוקם ברינתיה בית תרבות חדש בעיצוב האדריכל אורי הלוי (אורבך-הלוי אדריכלים). הבניין קרוי "בית רוני" על שמו של סמ"ר רוני קורקוס, יליד המושב, שנהרג בלבנון בהיותו בן 20, בעת שירותו הצבאי בסיירת גבעתי. תחנת הרכבת רינתיה מדיה וקבצים בנושא רינתיה בוויקישיתוף רינתיה באתר המועצה האזורית חבל מודיעין אתר מושב רינתיה ק. שבתאי, המרוקנים הללו לרינתיה, דבר, 16 בספטמבר 1955 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 שני מושבי עובדים חדשים עלו על הקרקע בציפורי ובדייר-טריף, יום יום (עיתון ערב), 21 ביוני 1949 ברנטיה גורשו מורים בכח, הַבֹּקֶר, 3 במרץ 1950 שמות עבריים ליישובי עולים בדרום, ליד המשולש ובגליל, על המשמר, 14 באוקטובר 1949 רינתיה, באתר מועצה אזורית חבל מודיעין צבי רותם, מכפרים נטושים להתישבות מתוכננת, דבר, 8 באוגוסט 1950 הממשלה החליטה להקים 3000, על המשמר, 12 בינואר 1953 לסיכום חמש שנות התישבות עולים, דבר, 12 בפברואר 1954 מיכאל יעקובסון, בחזרה לבית העם: חברי מושב רינתיה חונכים בית תרבות חדש, באתר Xnet‏, 19 בדצמבר 2016 לחצו כדי להקטין חזרה לחצו להגדלה ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
קלמן ובר

הרב קלונימוס קלמן ובר (1871–1931) היה רב העיר פיישטיאני בסלובקיה וחבר מועצת גדולי התורה של אגודת ישראל. נולד בשנת תרל"א (1871) לאביו רבי יוסף, מראשי הקהילה היהודית במאקו. נשא לאשה את בתו של הרב יוסף דוב קהאן רב בית הכנסת שיף שול בווינה נכדת מרת גיטל שפיצער בת החתם סופר. בצעירותו למד אצל הרב אליעזר זוסמן סופר ולאחר מכן למד בישיבה הרמה בפרסבורג והיה לתלמידו של רבי שמחה בונם סופר, בעל ה"שבט סופר". נפטר בי"ז בתשרי תרצ"ב בפרשבורג ונקבר בפישטאני. בשנת תרנ"ז נתמנה לרבה של העיר רעטא בסלובקיה (הונגריה) ובשנת תרס"ב החל לכהן כרבה של העיר פיישטיאני מחוז ניטרה החל משנת תרע"ט החל להנהיג את מרכז הקהילות החרדיות ("לאנדעס קאנצליי") ושימשו כנשיאו, נמנה עם הרבנים הראשונים שהצטרפו לתנועת אגודת ישראל מקרב רבני הונגריה וסלובקיה. היה בעל שכל בהיר ומנהיג בחסד, ולחם במסירות נפש עבור עצמאותן של הקהילות האורתודוקסיות, וזכה לארגון הקהילות מחדש אחר מלחמת העולם הראשונה. בוועידת פרשבורג של אגודת ישראל שהתקיימה באלול תר"פ 1920 הקריא את החלטת הרבנים שסיכמה את הדיונים. השתתף בכנסייה הגדולה השנייה של תנועת אגודת ישראל . הרב יוסף יונה הורביץ, חגוי הסלע עמ' צ"ט יעקב רוזנהיים זכרונות עמ' רפ"ח ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יימס מארי

האם התכוונתם ל... ג'יימס מארי (קצין בריטי) (אנ') (1721–1794) – היה קצין בריטי, המושל הכללי של קנדה בשנים 1764–1768 ג'יימס מארי (כימאי) (1788–1871) – היה רופא, כימאי ותעשיין אירי, מממציאי הדשן הכימי וחלב המגנזיה ג'יימס מארי (מילונאי) (1837–1915) – היה מילונאי ובלשן אנגלי ממוצא סקוטי, העורך הראשון של מילון אוקספורד ג'יימס מארי (קצין אמריקאי) (אנ') – ראש השירות החשאי האמריקאי בשנים 2019–2022 ג'יימס מארי (שחקן) (יליד 1975) – שחקן קולנוע וטלוויזיה אנגלי
פרס חשין

פרס חשין למצוינות אקדמית במשפט הוא פרס בתחום חקר המשפט שמוענק על ידי קרן שניאור זלמן חשין והפקולטה למשפטים של האוניברסיטה העברית בירושלים לזכרו של מ"מ נשיא בית המשפט העליון, השופט שניאור זלמן חשין. הפרס ניתן מדי שנה, מאז שנת 2009, לחוקר בכיר ולחוקר צעיר שמכהנים במינוי מלא במוסד להשכלה גבוהה, בגין הצטיינות אקדמית בתחום המשפט. הזוכים נבחרים על ידי ועדה מיוחדת, שבראשה עמד, מי שהיה המשנה לנשיא בית המשפט העליון ד"ר מישאל חשין. פרס ש"ז חשין לחוקר בכיר מוענק לחוקר בכיר על סמך ההישגים האקדמיים של המועמד והצטיינות במחקר. בשנת תשפ״ג סכום הפרס הוא 50,000 ש"ח. פרס ש"ז חשין לחוקר צעיר מוענק לחוקר שגילו עד 40 שנים במועד הענקת הפרס, על סמך ההישגים האקדמיים של המועמד והצטיינות במחקר והפוטנציאל הגלום בהישגיו האקדמיים לעתיד לבוא. סכום הפרס 30,000 ש”ח. בשנת תשע״ה הוענק גם פרס ש"ז חשין לעבודת דוקטורט לחוקר שהגיש עבודת דוקטורט שאושרה במהלך השנתיים האחרונות ויש בה משום תרומה של ממש לפיתוח המשפט בישראל או לקידום החברה בישראל. סכום הפרס היה 40,000 ש״ח. הפרסים מוענקים בטקס חגיגי שנערך באוניברסיטה העברית בירושלים בנוכחות אנשי משפט בולטים. בטקס נושאים הזוכים בפרס הרצאה פומבית הקשורה לנושא מחקרם. פרס פתאל פרס צלטנר אתר האינטרנט הרשמי של פרס חשין מקבלי פרסים, הפקולטה למשפטים, אתר האוניברסיטה העברית בירושלים נגה לוסטיגמן, הוכרזו הזוכים בפרס שניאור זלמן חשין למצוינות אקדמית במשפט, באתר News1 מחלקה ראשונה, 22 באפריל 2010 ארבעה מתוך שבעה זוכים עד כה הם מאוניברסיטת תל אביב, פורבס ישראל, 22 בנובמבר 2012
לוקאש סקורופסקי

לוקאש סקורופסקי (בפולנית: Łukasz Skorupski; נולד ב-5 במאי 1991 בזאבז'ה, פולין) הוא כדורגלן פולני המשחק בעמדת השוער בבולוניה ובנבחרת פולין. ב-14 ביולי 2013, סקורופסקי חתם ל-4 עונות בקבוצת הסרייה א', רומא. ב-1 ביולי 2015 הושאל לאמפולי לעונה אחת. בשנת 2018 עבר לבולוניה. סקורופסקי ערך את הופעת הבכורה שלו בנבחרת הבוגרת של פולין במשחק ידידות נגד מקדוניה הצפונית באמצע חודש דצמבר בשנת 2012. נכלל בסגל נבחרת פולין לטורניר מונדיאל 2022. מדיה וקבצים בנושא לוקאש סקורופסקי בוויקישיתוף לוקאש סקורופסקי, ברשת החברתית אינסטגרם לוקאש סקורופסקי, באתר Transfermarkt לוקאש סקורופסקי, באתר Soccerway לוקאש סקורופסקי, באתר WorldFootball.net לוקאש סקורופסקי, באתר National Football Teams לוקאש סקורופסקי, באתר FootballDatabase.eu הפרופיל של לוקאש באתר הרשמי של אמפולי Czesław Michniewicz ogłosił kadrę na mundial w Katarze באתר הרשמי של התאחדות הכדורגל הפולנית, 10 בנובמבר 2022 (בפולנית)
מיקסטורה

מיקסטורה היא שימוש באקורד כרומטי לשם יצירת גוון. להבדיל מתפקידם ה"רגיל" הפונקציונלי של אקורדים, להוביל ולמשוך אל מרכזים טונאליים ואל דרגות שונות, המיקסטורה מחליפה לרגע (או לפרק זמן) אקורד דיאטוני לשם גיוון והעשרת המצלול. מלחינים חשובים לדוגמה שנהגו להשתמש רבות במיקסטורות הם שופן, שוברט ורחמנינוב. בנוסף, מלחיני מחזות זמר ומוזיקה לסרטים מרבים להשתמש במיקסטורות בזכות הרגשנות הרבה שלהן. שימוש באקורד השאול מהסולם שווה הטוניקה. לדוגמה בסולם מז'ורי שימוש בדרגה רביעית מינורית הוא מיקסטורה פשוטה. המיקסטורות הפשוטות האפשריות הן: בסולם מז'ורי: ראשונה מינורית, שנייה מוקטנת, שנייה מז'ורית על מדרגה שנייה מונמכת (נפוליטנית), שלישית מזורית על מדרגה שלישית מונמכת, רביעית מינורית, חמישית מינורית, שישית מז'ורית על מדרגה שישית מונמכת. שביעית מז'ורית על מדרגה שביעית מונמכת. בסולם מינורי: ראשונה מז'ורית, שנייה מינורית, שלישית מינורית על מדרגה שלישית מוגבהת, רביעית מז'ורית, חמישית מז'ורית (לאקורד זה יש חשיבות פונקציונלית רבה כדומיננטה ולכן למעשה הוא אינו מיקסטורה לכאורה), שישית מינורית על מדרגה שישית מוגבהת, שביעית מוקטנת על מדרגה שביעית מוגבהת (גם לאקורד זה חשיבות פונקציונלית כדרגה דומיננטית והוא אינו ממש מיקסטורה). הגבהת טרצה של אקורד מינורי או הנמכת טרצה של אקורד מז'ורי שאינה יוצרת מיקסטורה פשוטה ואינה דומיננטה שניונית כלומר אינה באה ליצור משיכה למרכז טונאלי חדש. לדוגמה בסולם מינורי דרגה שנייה מז'ורית. המיקסטורות השניוניות האפשריות הן: בסולם מז'ורי: שנייה מז'ורית, שלישית מז'ורית, שישית מז'ורית, שביעית מינורית, שביעית מז'ורית. בסולם מינורי: שנייה מינורית על מדרגה שנייה מונמכת, שלישית מינורית, שישית מינורית, שביעית מינורית. מיקסטורה פשוטה שאותה הופכים גם למיקסטורה שניונית לדוגמה בסולם מז'ורי, אקורד מינורי, שבנוי על מדרגה שלישית מונמכת. המיקסטורות הכפולות האפשריות הן: בסולם מז'ורי: שנייה מינורית על מדרגה שנייה מונמכת, שלישית מינורית על מדרגה שלישית מונמכת, שישית מינורית על מדרגה שישית מונמכת, שביעית מינורית על מדרגה שביעית מונמכת. בסולם מינורי: שנייה מז'ורית, שלישית מז'ורית על מדרגה שלישית מוגבהת, שישית מז'ורית על מדרגה שישית מוגבהת, שביעית מז'ורית על מדרגה שביעית מוגבהת. בדידו ואניאס מאת הנרי פרסל בסוף המערכה הראשונה במקהלה To the hills and the vales במילים cool shady האקורד הוא חמישית מינורית. בסונטה לפסנתר מאת שוברט דויטש 958 מס' 1 בתיבה 5 ישנה שביעית מז'ורית הבנויה על מדרגה שביעית מונמכת. בפנטזיה מאת שומאן אופוס 17 פרק 3 בתיבה שנייה מופיע האקורד רביעית מז'ורית. בסימפוניה התשיעית של שוברט בתיבה מספר 26 מופיעה הדרגה השביעית מז'ורית.
אורסולה ברנז

אורסולה ברנז (באנגלית: Ursula Burns; נולדה ב-20 בספטמבר 1958) היא יושבת ראש ומנכ"ל של חברת זירוקס. אורסולה היא האפרו-אמריקנית האשה הראשונה המשמשת כראש של חברה מן ה-Fortune 500. בשנת 2009 הוצבה ברנז במקום ה-14 ברשימת 100 הנשים החזקות בעולם של מגזין פורבס. אורסולה ברנז נולדה בשנת 1958 בפרויקט דיור בניו יורק לאם חד הורית. שני הוריה היו מהגרים מפנמה. היא למדה בבית ספר תיכון קתולי ולאחר מכן למדה לתואר ראשון בהנדסת מכונות במכון הפוליטכני של ברוקלין (היום חלק מאוניברסיטת ניו יורק) ולתואר שני בהנדסת מכונות באוניברסיטת קולומביה. בשנת 1980 החלה ברנז לעבוד בחברת זירוקס כמתמחה, ובשנת 1981, לאחר שסיימה את התואר השני שלה, הצטרפה כעובדת מן המניין ועבדה בתפקידים שונים בפיתוח ותכנון מוצר. בינואר 1990 התמנתה ברנז לעוזרת של ווילנד היקס, שהיה מנהל בכיר בחברה. שנה מאוחר יותר היא נתמנתה לעוזרת ליושב ראש החברה דאז, פול אלרי, ובשנת 1999 נתמנתה לראש חטיבת הייצור הגלובלי בזירוקס. בשנת 2000 נתמנתה לסגן בכיר ליו"ר החברה וביולי 2009 נתמנתה למנכ"ל זירוקס. ובשנת 2010 נתמנתה ליושב ראש זירוקס ובכך הייתה לאפרו אמריקאית האישה הראשונה שנתמנתה ליושבת ראש אחת החברות הגדולות. אורסולה ברנז התחתנה בשנת 1990 עם לויד בין, שעבד גם הוא בזירוקס, לזוג נולדו שני ילדים והם מתגוררים בניו יורק. מדיה וקבצים בנושא אורסולה ברנז בוויקישיתוף אורסולה ברנז, באתר אנציקלופדיה בריטניקה (באנגלית)
באטמן (סדרת טלוויזיה)

באטמן (באנגלית: Batman) היא סדרת לייב אקשן אמריקאית שמבוססת על דמות הקומיקס הנושאת את אותו שם בהוצאת DC קומיקס. הסדרה שודרה ברשת ABC במשך שלוש עונות החל מ-12 בינואר 1966 עד 14 במרץ 1968. במהלך שתי עונותיה הראשונות היא פעלה בפורמט שידור דו-שבועי, ובעת ביטולה היא הכילה 120 פרקים. בסדרה כיכבו אדם וסט וברט וורד כבאטמן ורובין. בשנת 1979 יצאה סדרת ספיישלים בשם "אגדת גיבורי העל" ששמה כיכבו וסט ווורד (כבאטמן ורובין) עם שאר גיבורי ונבלי העל של יקום DC כשצולמו מול קהל חי, וסרט שיצא בשנת 2003 בשם "בחזרה אל מערת העטלף" שבו ווסט ווורד שיחקו את עצמם, ושני סרטי הנפשה המבוססים על הסדרה "באטמן: גיבורים בגלימות" (2016) ו"באטמן ודו- פרצוף" (2017). אופי הסדרה היה קליל וקאמפי. היא הציגה את אדם וסט בתפקיד באטמן ואת ברט וורד בתפקיד רובין - שני גיבורים ולוחמים בפשע שמגנים על העיר גות'אם סיטי. כאשר באטמן ורובין נלחמו בפושעים, בועות דיבור ובהן כתוביות כמו "בום" ו"פאו" הופיעו במחווה לספרי הקומיקס. פרקים רבים היו בשני חלקים-ולעיתים נדירות גם בשלושה חלקים-כדי לבנות מתח: בסוף החלק הראשון באטמן ורובין היו נתונים בצרה גדולה או במלכודת, ואילו בפרק השני הם נחלצו ממנה בדרך לא צפויה. מדיה וקבצים בנושא באטמן בוויקישיתוף "באטמן", במסד הנתונים הקולנועיים IMDb (באנגלית) "באטמן", באתר Rotten Tomatoes (באנגלית) "באטמן", באתר Metacritic (באנגלית) "באטמן", באתר אידיבי "באטמן", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יובלים

יוּבַלִּים הוא יישוב קהילתי הנמצא בגליל התחתון, בתחום השיפוט של המועצה האזורית משגב. הוא ממוקם דרומית לעיר כרמיאל וליישוב שורשים, מערבית לעיר סח'נין וצפונית לפארק תעשיות משגב (תרדיון). בכניסה ליישוב נמצאים פסלים של דליה מאירי, תושבת המקום. בקצה היישוב נמצאת "גבעת ארבל" על שם ארבל רייך, יליד יובלים שנפל בקרב ברצועת עזה בשנת 2007. מהגבעה - תצפית נוף על האזור ועל יובלים. ביישוב קיימת תנועת נוער, תנועת הנוער העובד והלומד. כשגרעין גילון של עובדי רפא"ל הגיע לגודל של כ-350 משפחות, הוא סגר את ההרשמה ונפתחה הרשמה לגרעין גילון ב' שהקים את יובלים. טקס העלייה על הקרקע התקיים באוקטובר 1982. באותו חודש נסלל כביש הגישה ליישוב. נכון למרץ 2021 מתגוררות בו 340 משפחות. מספר המשפחות המתוכנן הסופי הוא 500. מדיה וקבצים בנושא יובלים בוויקישיתוף אתר הבית של יובלים יובלים באתר הרשות לפיתוח הגליל יובלים – כפר קהילתי תעשייתי באזור שגב שבגליל חוגג היום את עלייתו לקרקע, מעריב, 5 באוקטובר 1982 יובלים, במרכז המידע לנגב ולגליל של תנועת אור יובלים (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 אהרון דולב, גרעין גילון גדול מדי, מעריב, 6 באפריל 1979 שעיה סגל ומאיר הראובני, שני ישובים חדשים בגליל, מעריב, 6 באוקטובר 1982 אבל יש חדש בגוש שגב, מעריב, 20 באוקטובר 1982